Public procurement notice: Voluntary Ex Ante Transparency Notice
Published: 2021-02-24
Buyer: Jyväskylän kaupunki
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 1300000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
RAI-tietojärjestelmän ja siihen liittyvien oheispalveluiden hankinta Keski-Suomen kuntien ja kuntayhtymien käyttöön
Suorahankinnan kohteena on RAI-tietojärjestelmä hankinta Keski-Suomen kuntien ja kuntayhtymien käyttöön. Tietojärjestelmän lisäksi hankinta sisältää tarvittavat oheispalvelut, kuten käyttöönotto-, asiantuntija-, ylläpito-, päivitys-, integraatio- ja kehittämispalvelut. Jyväskylän kaupunki toteuttaa hankinnan muiden Keski-Suomen kuntien ja kuntayhtymien puolesta valtakirjalla. Näistä Keski-Suomen kunnista ja kuntayhtymistä käytetään jatkossa yhdessä nimitystä hankintarengas tai hankintayksikkö/ hankintayksiköt.
Hankintayksiköt ovat valtuuttaneet Jyväskylän kaupungin toteuttamaan edellä mainitun hankinnan kokonaisuudessaan, sisältäen hankinnan valmistelun ja päätöksenteon. Jyväskylän kaupungin hallintosäännön mukainen toimivaltainen viranhaltija on valtuutettu allekirjoittamaan hankintayksiköiden puolesta hankintaa koskeva puitesopimus. Puitesopimuksen lisäksi jokainen hankintayksikkö allekirjoittaa oman hankintayksikkökohtaisen hankintasopimuksen.
RAI-tietojärjestelmän hankintarenkaassa ovat mukana Jyväskylän kaupunki, Hankasalmen kunta, Joutsan kunta, Jämsän kaupunki, Keuruun kaupunki, Kinnulan kunta, Konneveden kunta, Laukaan kunta, Luhangan kunta, Multian kunta, Muuramen kunta, Petäjäveden kunta, Saarikan kuntayhtymä, Toivakan kunta, Wiitaunioinin kuntayhtymä, Uuraisten kunta ja Äänekosken kaupunki.
Jyväskylän kaupungilla, Jämsän kaupungilla, Keuruun kaupungilla, Multian kunnalla ja Petäjäveden kunnalla on tällä hetkellä toistaiseksi voimassa oleva hankintasopimus Oy Raisoft Ltd:n kanssa. Suorahankinnalla hankintasopimukset uusitaan ja ohjelmiston käyttäminen laajennetaan muiden edellä lueteltujen hankintayksiköiden käyttöön.
Hankinta kuuluu julkisista hankinnoista ja käyttöoikeussopimuksista annetun lain (1397/2016, hankintalaki) EU-kynnysarvon ylittäviin palveluhankintoihin. Hankinnan ennakoitu arvonlisäveroton kokonaisarvo hankintarenkaalle on optioineen noin 1 300 000 EUR laskennalliselta neljän (4) vuoden ajalta. Hankintapäätöksen perusteella mahdollisesti tehtävä hankintasopimus solmitaan toistaiseksi voimassa olevaksi.
Sopimuksen kohteena olevan RAI-arviointijärjestelmän kehitystyö on jatkuvaa. Tilaajalla on mahdollisuus hankkia järjestelmän kehitystyön tuloksena ohjelmistopalvelua kehittäviä lisäosia ilman julkisista hankinnoista ja käyttöoikeussopimuksista annetun lain (1397/2016) 5 luvun mukaista uutta hankintamenettelyä.
Tietojärjestelmäkokonaisuuden hankinta suorahankintaa käyttämällä on perusteltua hankintalain 40.2 §:n kohdan 2 perusteella: "Hankintayksikkö voi valita suorahankinnan, jos:  teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta."
Hankintayksikkö on markkinakartoituksessaan selvittänyt muiden vastaavankokoisten hankintayksiköiden järjestämiä julkisia hankintamenettelyjä ja niissä annettuja tarjouksia. Hankintapäätökseen edenneistä hankintamenettelyistä Etelä-Pohjanmaan sairaanhoitopiiri järjesti julkisen hankintamenettelyn RAI-tietojärjestelmän hankinnasta ja teki hankintapäätöksen 1.10.2019. Etelä-Pohjanmaan sairaanhoitopiiri sai vain yhden (1) tarjouksen Oy Raisoft Ltd:ltä.
Keskeisiltä osiltaan hankintayksikön vähimmäisvaatimukset ovat hyvin samankaltaisia kuin Etelä-Pohjanmaan sairaanhoitopiirin toteuttamassa hankintamenettelyssä.
Hankintayksikkö ei ole tunnistanut markkinakartoituksessaan sellaisia muita markkinatoimijoita, joilla olisi aikaisempaa kokemusta RAI-tietojärjestelmäkokonaisuuden käyttöönotosta ja jatkuvan palvelun tuottamisesta hankintarenkaan kokoiselle alueelliselle asiakkuudelle tai pystyisi toimittamaan vähimmäisvaatimukset kattavan ja toiminnallisuuksiltaan vastaavanlaisen tietojärjestelmän hankintayksikölle suomen kielellä. Hankintayksikkö katsoo, että valittu toimittaja on kokemukseltaan ja teknisistä syistä tällä hetkellä ainoa taho, jolla on markkinoilla kykyä täyttää hankintayksikön hankintatarpeet. Hankintayksikkö ostaa keskeisiltä teknisiltä ominaisuuksiltaan valmiin tietojärjestelmän, eikä kokonaisvaltaista ja pitkäaikaista kehitysprojektia, jonka tarkoituksena on tuottaa hankintayksikön tarpeet täyttävä tietojärjestelmä.
Hankintayksikön markkinakartoituksen perusteella tällä hetkellä laaja-alaista tarpeet täyttävää RAI-mittaristoon perustuvaa arviointi ja seurantatietojärjestelmää markkinoilla tuottaa vain Oy Raisoft Ltd. Vaihtoehtoisia tai korvaavia ratkaisuja ei markkinoilla ole.


Winner: Oy Raisoft LTD
Award value: 1300000